Satemené Liverpool naté ditari kanggo nekakaké Alisson nalika pamain kasebut isih ana ing Internacional. Ing taun 2015 Internacional nawakaké Alisson ing sawenèh klub Inggris kalebu Liverpool, malah Internacional ngatutaké rekomen saka tilas kiper Brasil Claudio Taffarel kang mratélakaké manawa Alisson yaiku sawijining kiper paling jempolan ing Amérika Kidul nanging klub-klub Inggris siji-sijia ora ana sing kesengsem. Taun 2015 kamangka Alisson amung diregani 67, 9 milyar Rupiah lan Alisson wurung pindhah menyan Éropa lan setaun candhaké nembe pindhah menyang AS Roma kanthi rega 8 yuta Éuro. Déné rong taun candhaké Alisson malih dadi kiper paling larang sadonya tegesé rega Alisson mundhak tikel 15 saka regané sakawit.